**Hľadanie partnerských škôl v zahraničí**

V dňoch 2. - 6. 12.  2015 sa naša kolegyňa Renáta Titková zúčastnila v rámci programu Erasmus + pre vzdelávanie a odbornú prípravu, aktivity národnej spolupráce, kontaktného seminára

„STEM (Science-Technology-Engineering-Mathematics in Primary Education, pupils 3 – 12 years)“.

Cieľom tohto stretnutia, ktoré sa uskutočnilo v belgickom meste Oostend, bolo hľadanie partnerských škôl v zahraničí, ktoré by spolu participovali na projekte zameranom na implementovanie vedy, techniky, technológií a matematiky do vyučovacieho procesu v primárnom vzdelávaní.

Výsledkom kontaktného seminára bolo vytvorenie predbežnej spolupráce na spoločnom projekte so základnou školou v Nórsku, Fínsku, Belgicku a Litve.